Valoro molt positivament la meva experiència. Cal dir, primer de tot, que està molt ben ubicat (a pocs metres de la platja, i amb bars i restaurants molt pròxims). Es poden aparcar dos cotxes a dins la parcel·la, cal destacar aquest fet. Tot i això, al carrer del costat hi ha bastant aparcament.
Ens van deixar unes targetes per tal que poguéssim anar a la piscina (comunitària, però si estava molt bé). Es tracta d'una casa familiar molt acollidora i té tot el necessari per a passar uns bons dies.
L'amfitriona molt correcta, ha estat molt puntual sempre i la comunicació amb ella ha estat molt fàcil, ja que ha contestat molt ràpidament tots els missatges que li hem enviat.
Per tots aquests motius, recomano aquesta casa a tothom que vulgui anar a passar uns dies de vacances a la platja de l'Estartit!